Monarch (1991)

Monarch (kuni 2013 Monarch of the Seas) on teine Sovereign-klassi ristluslaev, mis kuulub firmale Monarch of the Seas Inc. Royal Caribbean Cruises Ltd. ja mida kuni 2013. aastani opereeris laevakompanii Royal Caribbean International. Laev ehitati Chantiers de l'Atlantique laevatehases Saint-Nazaires Prantsusmaal 1991. aastal. 
 Ehitamine 
Kiil pandi laevale tehasenumbriga A30 Chantiers de l'Atlantique laevatehases 31. juulil 1989. Vettelaskmistseremoonia toimus 21. septembril 1990. 1991. aasta sügisel sai laev valmis ja anti omanikele Royal Caribbean Cruises Ltd. üle. Laeva ristiemaks sai Lauren Bacall.Laevade ristiemad (inglise keeles) Laev asus oma esmareisile 17. novembril 1992.

Aastail 1991–2004 sõitis Monarch of the Seas Norra lipu ning sai seejärel Bahama lipu all. Aastail 2007–2010 oli laeva Monarch of the Seas kapten rootslanna Karin Stahre Janson ainus kruiisilaevade naiskapten.

Laeva kasutati kruiisidel Cape Canaveralist Bahama saartele, sealhulgas ka Royal Caribbeani omanduses Coco Cay supelranna äärde.

 Juhtumid 
15. detsembril 1998 pärast kokkupõrget rifiga (18° 1,01' N ja 63° 2,49' W) sai Monarch of the Seas 40 x 2 meetrit suure augu paremasse pardasse, laeva kolm sektsiooni täitusid veega.Monarch of the Seas Incident Summary (inglise keeles)
Augustis 2005 suri Los Angeleses 3 laevapereliiget väävelvesiniku tõttu, 19 laevapereliiget sai vigastusi.Gas Kills 3 Crewmen on Ship (inglise keeles)
30. jaanuaril 2006 leiti oma kajutis Norra kapteni Joern Rene Klauseni surnukeha.Cruise ship captain dies on trip (inglise keeles)
Vana-aastaõhtul, 31. detsembril 2009 hüppas 23aastane Neha Chhikara 11. tekilt merre.Search Called Off for Cruise Ship Passenger in Bahamas (inglise keeles)

 Vaata ka 
Kruiisilaevade loend
Viited

 Välislingid 
Laeva andmed Royal Caribbean Internationali kodulehel (inglise keeles)
Disaster Averted On Luxury Line (inglise keeles)
Kategooria:Reisilaevad